Lav et referat af nedenstående tekst:

Tekst:
Kan Frederikshavn White Hawks overhovedet stille hold? Sådan lød spørgsmålet til både træner og direktør i Frederikshavn White Hawks på pressemødet torsdag eftermiddag forud for kampen i morgen fredag. - Ja, vi kommer med et hold, men det er klart, det er ikke den bedst optakt til sådan et finalestævne, som vi jo meget gerne vil vinde, lød svaret fra direktør Henrik Andersen fra Frederikshavn White Hawks. - På nuværende tidspunkt ved jeg faktisk ikke hvilke spillere, vi har til rådighed i morgen til kampen mod Aalborg Pirates, jeg ved, at alle spillere ikke er klar, tilføjede han. Otte spillere har været ramt af covid-19 i denne uge og er lige begyndt træningen igen, men flere af dem måtte opgive at gennemføre hele træningen. Og derudover har Frederikshavn White Hawks haft spillere med på det danske OL-hold. De  kommer hjem torsdag aften, og spørgsmålet om de spiller fredag sagde Frederikshavns finske træner, Jari Pasanen: - I vores tilstand skal de spille. Forstærkning fra Rødovre Frederikshavn har i dag hentet forstærkning i Rødovre. Her har man sikret sig forwarden Johan Lundgren, som spiller med i allerede fredag, hvis spillerlicensen når at komme i tide. Repræsentanter for de fire klubber, der er med i Final Four-turneringen var torsdag samlet til pressemøde, og størst interesse var der om de to lokale hold; Aalborg Pirates og Frederikshavn White Hawks. Lodtrækningen har nemlig gjort det sådan, de klubber tørner sammen i den ene semifinale i fredag aften klokken 20, mens Herning og SønderjydskE mødes i den anden semifinale kl 17. Vinderen af de to opgør mødes i finalen lørdag kl 20.00.

Referat:
Fredag mødes Aalborg og Frederikshavn på isen om den ene kamp og en plads i finalen, men det er usikkert hvilket hold White Hawks kan stille med. Holdet har hele ugen været ramt af mange coronatilfælde.